turjo4nis/wikipedia-bn-dump-20250701 huggingface dataset:
কবি বন্দ্যঘটী গাঞির জীবন ও মৃত্যু

কবি বন্দ্যঘটী গাঞির জীবন ও মৃত্যু হল মহাশ্বেতা দেবীর লেখা একটি উপন্যাস। ১৯৬৭ সালের এপ্রিল মাসে চতুষ্পর্ণা পত্রিকায় এটি প্রথম প্রকাশিত হয়। চুয়াড় কল্হন কীভাবে নাম ভাঁড়িয়ে ব্রাহ্মণ বন্দ্যঘটী গাঞি সেজে অভয়ামঙ্গল কাব্য রচনা করেছিল, তা-ই এই উপন্যাসের প্রধান উপজীব্য। অধ্যাপক অরুণকুমার মুখোপাধ্যায়ের মতে, "সাম্প্রতিক বাংলা উপন্যাস কতো দায়িত্বশীল ও পরিণত হয়ে উঠেছে, তার অন্যতম নিদর্শন মহাশ্বেতা দেবীর অসাধারণ উপন্যাস ‘কবি বন্দ্যঘটী গাঞির জীবন ও মৃত্যু’ (১৯৬৭)।"

কাহিনি-সংক্ষেপ 
কবি বন্দ্যঘটী গাঞির জীবন ও মৃত্যু উপন্যাসের প্রেক্ষাপট খ্রিস্টীয় ষোড়শ শতাব্দীর রাঢ়বাংলা, বিশেষত মেদিনীপুর অঞ্চল। কবিখ্যাতিপ্রত্যাশী অরণ্যচারী চুয়াড় যুবক কল্হন ব্রাহ্মণের ছদ্মবেশে ‘বন্দ্যঘটী গাঞি’ নামে অভয়ামঙ্গল কাব্য রচনায় ইচ্ছুক হয়। চুয়াড়-দলপতি তাকে নিষেধ করে বলেন, "হা দেখ্, তু চুয়াড় হঞে জন্মেছিস, চুয়াড় হঞে জন্ম কাটাবি, ই কথাটা তুর কপালে লিখা আছে। আলা মালা করলে তুর বুড়া আঙ্গুল ছেদে দিব জানলি? চুয়াড়ের পোঞার অত লড়ত চড়ত লাই জানলি?" কল্হন সে নিষেধবাক্য অগ্রাহ্য করে। ভীমাদল রাজ্যের রাজা গর্গবল্লভ ‘কবি বন্দ্যঘটী গাঞি’-বেশী কল্হনকে অভয়ামঙ্গল পাঁচালি রচনার জন্য নিষ্কর জমি ও মানপত্র দিলেন, রাজমন্ত্রী মাধবাচার্য নিজ কন্যা ফুল্লরাকে সঁপে দিলেন কল্হনের হাতে। সেই মুহুর্তে রাজসভায় চুয়াড়বৃন্দের মুখে কল্হনের প্রকৃত পরিচয় ঘোষিত হয়, "বাম্ভোন কেও লও হে, উ ছেলা চুয়াড়, দলছাড়া, সমাজছাড়া, বাম্ভোন হতে পয়াসী, তা এখন আমাদের রাজা মর‍্যাছে। উর তুল্য পুরুষ সমাজে লাই, উটিকে দাও আমরা রাজা করব।" আত্মপক্ষ সমর্থনে কল্হন বলে, "পৈতে পরলে তোমার পৌত্রের দ্বিতীয় জন্ম হয়, সে দ্বিজ হয়। দ্বিজ সেই যার দু’বার জন্ম হয়। পাখপক্ষীকে, নাগ-নাগিনীকে ত তোমরা প্রথমে ডিম হয়ে জন্মায় বোলে দূষ না? মুক্তাকেও শুধাও না আগে কেন জন্মালি? আমি চুয়াড় নয়, আমি কবি বন্দ্যঘটী গাঞি, অভয়াসেবক, এ পরিচয়ে আমার দ্বিতীয় জন্ম, সেটি কি তোমরা কেড়ে নিতে পার?" ক্ষিপ্ত গর্গরাজা মৃত্যুদণ্ড দিলেন কল্হনকে, "তুহ্মার পাপের পারাপার লাই হে! তুমি বাম্ভোন হঞে বঞ্চনা করেছ ই-জন্যে গলে তপ্ত তামার যজ্ঞসূত্র পরতে হবে। তা বাদে দিন দেখে তোহ্মায় দলন-হাতীর পায়ের নিচে ফেলাব।" এ কথা শুনে কল্হনের বুকে কথা বলে ওঠে তার জন্মজন্মান্তরের সংস্কার, "সে ত্যেজে যাবে তার মিত্যু হাতীর পায়ের লিচে। ই শাসনটো পালকাপ্য মুনির। ইয়ার ছাড় ছোড় লাই।" পরে কারাগার থেকে পালায় কল্হন। কিন্তু নিস্তার পায় না রাজার সেনার হাত থেকে।

তথ্যসূত্র

উল্লেখপঞ্জি 
 মহাশ্বেতা দেবী, সংকলক: অজয় গুপ্ত, মহাশ্বেতা দেবী অমনিবাস, দে’জ পাবলিশিং, কলকাতা, ২০১৪ সংস্করণ
 অরুণকুমার মুখোপাধ্যায়, কালের প্রতিমা: বাংলা উপন্যাসের পঁচাত্তর বছর: ১৯২৩-১৯৯৭, দে’জ পাবলিশিং, কলকাতা, ২০১৯ সংস্করণ

১৯৬৭-এর উপন্যাস
বাংলা ভাষার উপন্যাস
বাংলা ভাষার ভারতীয় উপন্যাস
বাংলা সাহিত্য
ভারতীয় সাহিত্য
মহাশ্বেতা দেবীর উপন্যাস
পূর্ববঙ্গ ও আসাম আইন পরিষদ

পূর্ববঙ্গ ও আসাম আইন পরিষদ ছিলো ব্রিটিশ ভারতের একটি প্রদেশ পূর্ববঙ্গ এবং আসামের আইন পরিষদ যা বাংলাদেশ এবং উত্তর-পূর্ব ভারতকে নিয়ে অন্তর্ভুক্ত ছিলো। এর সদরদপ্তর প্রাদেশিক রাজধানী ঢাকার গভর্নমেন্ট হাউসে অবস্থিত ছিলো। এর পদাধিকারী প্রধান ছিলেন পূর্ব বাংলা ও আসামের লেফটেন্যান্ট গভর্নর।

সংবিধান 
ভারতীয় পরিষদ আইন ১৮৯২-এর অধীনে প্রথম আইন পরিষদ গঠিত হয়েছিল। লেফটেন্যান্ট গভর্নর জেলা বোর্ড, পৌরসভা, জমিদার ও চেম্বার অফ কমার্সের সুপারিশ থেকে সদস্যদের সুপারিশ করেন। মনোনীতদের নিয়োগের জন্য লেফটেন্যান্ট গভর্নরের ভারতের ভাইসরয়ের সম্মতি প্রয়োজন ছিলো। পরিষদের বাজেট নিয়ে আলোচনা করার ও সরকারকে পরামর্শ দেওয়ার অধিকার ছিল, কিন্তু ভোট দেওয়ার ক্ষমতা ছিল না। পরিষদের বেশিরভাগ সদস্য ছিলেন ইউরোপীয়, সংখ্যালঘু ছিল স্থানীয় ভারতীয় প্রজা।

মোর্লে-মিন্টো সংস্কার 
জন মোর্লে ও লর্ড মিন্টো কর্তৃক প্রণীত ভারতীয় পরিষদ আইন ১৯০৯, আংশিকভাবে নির্বাচিত আইন পরিষদের সূচনা করেছিল। এই সংস্কারের ফলে দেশীয় বিষয়ের প্রতিনিধিত্ব বৃদ্ধি পায়। এই সংস্কারে ভোটের অধিকার পেয়েছিলো জমির মালিকরা। ইতিবাচক পদক্ষেপের অংশ হিসাবে মুসলিমদের একটি পৃথক নির্বাচকমণ্ডলীর অধিকার দেওয়া হয়েছিল। ভারতীয় পরিষদ আইন, ১৮৬১, ১৮৯২ ও ১৯০৯ এর বিধানগুলোর অধীনে আইন ও প্রবিধান তৈরির উদ্দেশ্যে আইনসভা পরিষদ একত্রিত হয়েছিল। এটি লেফটেন্যান্ট গভর্নরের কার্যনির্বাহী পরিষদকে পরামর্শ দেয়।

সদস্যপদ 
মোর্লে-মিন্টো সংস্কারের পর পরিষদে ৪১ জন সদস্য অন্তর্ভুক্ত ছিল। এর ধারনাটি নিম্নলিখিতটিতে চিত্রিত করা হয়েছে।

 পদাধিকারবলে সদস্য
 লেফটেন্যান্ট গভর্নর
 মনোনীত সদস্য
 কর্মকর্তাদের কাছ থেকে সর্বোচ্চ ১৭ জন
 ইন্ডিয়ান কমার্স থেকে ১ জন
 বিশেষজ্ঞদের কাছ থেকে ২ জন
 অন্যদের থেকে ন্যূনতম ২ জন
 নির্বাচিত সদস্য
 চট্টগ্রাম বন্দর
 পৌরসভা
 জেলা ও স্থানীয় সরকার
 জমিদার
 মুসলিম
 চা সম্পর্কিত পক্ষ
 পাট সম্পর্কিত পক্ষ

ভৌগোলিক অন্তর্ভুক্তি 
বৃহৎ জনসংখ্যার কারণে পরিষদে পূর্ববঙ্গের সবচেয়ে বেশি আসন ছিল। ঔপনিবেশিক আসাম, যা ভারতের আসাম, মেঘালয়, নাগাল্যান্ড, মিজোরাম এবং অরুণাচল প্রদেশের রাজ্যগুলো নিয়ে গঠিত ছিলো; সেগুলো স্বল্প জনসংখ্যার কারণে ৪১ সদস্যের কাউন্সিলে ৫টি আসন পায়।

আরো দেখুন 
 ব্রিটিশ ভারতের আইনসভা

তথ্যসূত্র 

ভারতের ঐতিহাসিক আইনসভা
আসামের ইতিহাস
বাংলার ইতিহাস
জাতীয় সংসদ
বাংলাদেশের ইতিহাস
উত্তর-পূর্ব ভারত
১৯০৬-এ ব্রিটিশ ভারতে প্রতিষ্ঠিত
ভারতের বিলুপ্ত উচ্চকক্ষ
বেঙ্গল প্রেসিডেন্সি
ব্রিটিশ ভারতের আইনসভা
আসাম আইন পরিষদ

আসাম আইন পরিষদ ১৯১৩ থেকে ১৯৩৫ সাল পর্যন্ত ভারতের আসামের এককক্ষীয় আইনসভা এবং তারপর ১৯৩৫ থেকে ১৯৪৭ সাল পর্যন্ত দ্বিকক্ষ বিশিষ্ট আইনসভার উচ্চকক্ষ ছিলো। এরপর এটি ভারত (প্রদেশিক আইনসভা) আদেশ, ১৯৪৭ ও আসাম বিধানসভা দ্বারা ভেঙে দেওয়ার পরে এককক্ষ বিশিষ্ট হয়ে ওঠে।

তথ্যসূত্র 

ভারতের বিলুপ্ত উচ্চকক্ষ
ব্রিটিশ ভারতের আইনসভা
তাতার মসজিদ

তাতার মসজিদ হল ছাদে মিনার-সংবলিত এক ধরনের মসজিদ। এই ধরনের মসজিদ তাতারস্তান ও অন্যান্য ভোলগা তাতার জনবহুল অঞ্চলে মুসলিম তাতার ও বাশকিরদের মধ্যে বিদ্যমান। রাশিয়ার অন্যান্য অঞ্চলেও এই মসজিদ মাঝে মাঝে দেখতে পাওয়া যায়। আধুনিক তাতার ধর্মীয় স্থাপত্য ১৮শ শতাব্দীর শেষভাগে বিকশিত হয় এবং ১৯শ শতাব্দীতে ইদেল-উরালে জনপ্রিয়তা লাভ করে।

ইতিহাস
ইসলামী তাতার স্থাপত্যের শুরুর সময়ের চিহ্ন বোলঘারে অবস্থিত, তবে এর কোনটিই বর্তমানে ব্যবহৃত হচ্ছে না। মধ্য এশীয় ইসলামী স্থাপত্যের সাথে সেসবের সাদৃশ্য রয়েছে। ধারণা করা হয় গ্রাম্য মসজিদের নকশা চরমভাবাপন্ন স্থানীয় জলবায়ুর বিরুদ্ধে ঠিকে থাকার সামর্থ্য থেকে বিকশিত হয়েছে। এই ধরনের প্রস্তর ও কাঠের অনেক মসজিদ নির্মিত হয়েছিল। এখনও সক্রিয় আধুনিক তাতার মসজিদের মধ্যে সবচেয়ে পুরনো হল তাতারের রাজধানী কাজানে অবস্থিত মারজানি মসজিদ। ক্যাথরিন দ্য গ্রেটের সময়ে নির্মিত এই মসজিদটির মিনার একটি চাঁদওয়ারিযুক্ত ছাদের মধ্যভাগে অবস্থিত। ধারণা করা হয় ঐতিহ্যবাহী গ্রাম্য তাতার মসজিদ থেকে এই নকশা করা হয়েছিল। মারজানি মসজিদ তাতার ধর্মীয় স্থাপত্যের পুনরুজ্জীবিতকরণের একটি উদাহরণ, কারণ অধিকাংশ মসজিদ ১৭৪২ সালে খ্রিস্টধর্মে দীক্ষিতকরণ অধ্যাদেশের বলে ধ্বংস করা হয়েছিল।

একসময় বেলারুশের রাজধানী মিন্‌স্কের ভিলনিউস গ্রাম থেকে শুরু করে পোল্যান্ডের বিয়ালিস্তক শহর পর্যন্ত শতাধিক তাতার মসজিদ ছিল। এখনও লিথুয়ানিয়া, বেলারুশ ও পোল্যান্ডে সাতটি তাতার মসজিদ বিদ্যমান আছে।

একত্রীকরণ
১৮১৭ সালে গির্জা ভবনসমূহ একত্রীকরণের অধ্যাদেশটি ১৮৩১ সালে মসজিদগুলোতে সম্প্রসারিত হয়, যখন এই দৃষ্টান্তমূলক প্রকল্প কাজান, নিঝনি নভগরদ, পের্ম, ও সিমবির্স্ক গভরনরেটের স্থাপত্য কার্যালয়ে স্থাপিত হতে শুরু করে। মারজানি ও আপানে এর মত তাতার মসজিদসমূহ বারোক স্থাপত্যরীতিতে নির্মিত হয়। ইস্কে তাস ও পিঙ্ক মসজিদ ধ্রুপদী রীতিতে নির্মিত।

১৯শ শতাব্দীতে যেসকল স্থপতি এই মসজিদ নির্মাণে অবদান রেখেছিলেন, তাদের মধ্যে উল্লেখযোগ্য হলেন পিয়াৎনিৎস্কি, করিনফস্কি, স্মিট, পেস্ক, রোমানভ, ইয়ের্মলায়েভ, পাভলভ, পারেনসভ, পেতন্দি, তেখমিরভ, এবং অপেশাদার স্থপতি মানসুরভ, ফশদেরেব্রুগেন, ইয়াকবসন।

১৮৪৪ সালে আরেকটি দৃষ্টান্তমূলক মসজিদ প্রকল্প চালু হয়, যেগুলো মূলত গ্রামাঞ্চলে বেশি ব্যবহৃত হত। মিনারটি ভবনের উত্তর পাশে স্থাপিত হত। যাই হোক, ছাদে মিনার সংবলিত মসজিদ এখনও নির্মিত হয়।

চিত্রশালা

তথ্যসূত্র

আরও দেখুন 
  চিত্র

তাতারস্তানের মসজিদ
মসজিদ স্থাপত্য
বাশকির সংস্কৃতি
তাতার সংস্কৃতি
ভোলগা তাতার
নাউয়ান হযরত মসজিদ

নাউয়ান হযরত মসজিদ  হচ্ছে আকমোলা অঞ্চল এর রাজধানী ও কাজাখস্তান এর উত্তর অংশের শহর কোক্ষেতাউ এর কেন্দ্রে অবস্থিত একটি মসজিদ। ২০১০ এবং ২০১৫ এর মধ্যেবর্তীকালে শহরের জনগণের অনুদানে এটি নির্মিত। এর মিনার এর উচ্চতা   এবং  গম্বুজ এর উচ্চতা হচ্ছে ।

১৭ সেপ্টেম্বর ২০১৫ তারিখে মসজিদটি সর্বসাধারণের ব্যবহারের জন্য খুলে দেওয়া হয়। মসজিদের আয়তন হলো  যা ১২০০ - ১৪০০ মুসল্লি ধারণক্ষম। প্রার্থনার স্থান মুসল্লিদের লিঙ্গ ভেদে পৃথক ।  মহিলারা দ্বিতীয় তলায় প্রার্থনা  করে আর পুরুষরা প্রথম তলায় প্রার্থনা করে।

ইতিহাস 

মসজিদটি কোক্ষেতাউ শহরের অন্যতম বৃহত্তম মসজিদ। মসজিদটির নামকরণ করেছেন নৌরিজবে তালাসভ (১৮৪৩-১৯১৬) যিনি একজন ধর্মতাত্ত্বিক হিসাবে পরিচিত। তিনি ইসলাম ধর্ম প্রচার করতেন এবং জারবাদী রাশিয়ায় কাজাখদের অধিকারের জন্য একজন অদম্য যোদ্ধা হিসাবে পরিচিত।

নকশা এবং নির্মাণ 

২০১০ সালের  মার্চ মাসে মসজিদটির নির্মাণ কাজ শুরু হয়।১৬ সেপ্টেম্বর মসজিদটি আনুষ্ঠানিকভাবে খোলা হয় । মসজিদটি শহরের অনন্য স্থাপত্য তালিকার মধ্যে রয়েছে। মসজিদ নির্মাণের সময় সর্বাধুনিক ও আধুনিক প্রযুক্তি ব্যবহার করা হয়েছে।

মসজিদটির জমির মোট আয়তন    ।যেখানে মসজিদের আয়তন   ।মসজিদের নকশা ঐতিহ্যবাহী কাজাখ শিল্পের ও  ধ্রুপদী ইসলামী শৈলীর মিশ্রণে   তৈরি করা হয়েছে।মসজিদের কেন্দ্রীয় হলটি একটি বিশাল গম্বুজে আচ্ছাদিত (ব্যাস - , উচ্চতা -  )।চারটি মিনারের উচ্চতা  আকমোলা অঞ্চলের সর্বোচ্চ মিনারগুলির মধ্যে একটি।মসজিদের বাহ্যিক এবং অভ্যন্তরীণ দেয়ালগুলি আগলে, ট্রাবেরটাইন দিয়ে তৈরি  আর ভিতরের অংশটি সাদা মার্বেলে।মোট ৪৫টি ঝাড়বাতি রয়েছে।

আরও দেখুন 
কাজাখস্তানে ইসলাম
কাজাখস্তানের মসজিদের তালিকা
ইউরোপের মসজিদের তালিকা
এশিয়ার মসজিদের তালিকা

তথ্যসূত্র

ইসলামি স্থাপত্য
কাজাখস্তানের মসজিদ
২০১৫-এ সম্পন্ন মসজিদ
২১শ শতাব্দীর মসজিদ
২১শ শতাব্দীর এশিয়ার মসজিদ
নন্দিতা সাহা

নন্দিতা সাহা একজন প্রাক্তন ভারতীয় টেবিল-টেনিস খেলোয়াড়। ২০০৬ সালে মেলবোর্নে আয়োজিত কমনওয়েলথ গেমসে কানাডাকে পরাজিত যে ভারতীয় ত্রয়ী ব্রোঞ্জ পদক জয় করেন, তাদের একজন ছিলেন এই নন্দিতা সাহা।       তিনি বিভিন্ন বিশ্ব চ্যাম্পিয়নশিপ, এশিয়ান চ্যাম্পিয়নশিপ, কমনওয়েলথ চ্যাম্পিয়নশিপ এবং সাফ গেমসে ভারতের প্রতিনিধিত্ব করেছেন। ২০১০ সালে সিনিয়র ন্যাশনাল টিটি চ্যাম্পিয়নশিপে প্রমিলা একক বিভাগে ব্রোঞ্জ পদক জিতেছিলেন তিনি। এছাড়াও তিনি জাতীয় চ্যাম্পিয়নশিপে মিশ্র দ্বৈত বিভাগে দুবার স্বর্ণপদক জয়ী। তিনি ২০০২ সালের ম্যানচেস্টার কমনওয়েলথ গেমসেও ভারতের প্রতিনিধিত্ব করেছেন। নন্দিতা বর্তমানে অয়েল ইন্ডিয়া লিমিটেডে কর্মরত।

তথ্যসূত্র 

ভারতীয় মহিলা টেবিল টেনিস খেলোয়াড়
জীবিত ব্যক্তি
১৯৮৪-এ জন্ম
কমনওয়েলথ গেমসে ব্রোঞ্জপদক বিজয়ী ভারতীয়
সিদনা আলী মসজিদ

সিদনা আলি মসজিদ () হচ্ছে ইসরায়েলের হার্জলিয়ার উত্তরাংশে সমুদ্র সৈকতের আল-হারাম নামক জনবহুল গ্রামে অবস্থিত একটি মসজিদ। এটি ১৯৯৮ সাল থেকে একটি মসজিদ এবং একটি মাদ্রাসা হিসেবে কার্যক্রম শুরু করে।

মসজিদটি স্থানীয় দরবেশ আলী বে-যিনি ১০৮১ সালে মারা যান তাঁর সমাধির পাশে অবস্থিত। আলী সুলতান বেবারসের জীবনীর লেখক। যাকে মুহি আল-দীন (মৃত্যু ১২৯২) মহান পণ্ডিত এবং অলৌকিক কর্মী বলে সম্মানিত করেন। মুজির আল-দীন অনুসারে ১২৬৫ সালে বেবার সমাধিটি পরিদর্শন করেছিলেন।ভজেরুজালেম রাজ্যের আরসুফ গ্রামটি ক্রুসেডারদের থেকে পুনরুদ্ধার করার আগে বেবারস বিজয়ের জন্য প্রার্থনা করতে এসেছিলেন। একটি বার্ষিক উৎসব হতো যা এখানে ১৫ শতকে হতে 1940 এর দশক পর্যন্ত অব্যাহত ছিল।

বিদ্যমান ভবনটির নির্মাণ ও মেরামতে বিভিন্ন যুগের অংশ থাকলেও পিটারসেন দাবি করেছেন যে সব ১৫শতক পরবর্তী সংস্করণ। যখন তারাগান উপাদানগুলি শনাক্ত করে বিশেষ করে মিনারের প্রবেশদ্বার যা ১২৭০-৯০ এর দশকের অন্যান্য প্রারম্ভিক মামলুক ধর্মীয় ভবনের শৈলীর মত। উল্লেখ্য যে এই ধরনের সমর্থন করার জন্য কোনো লিখিত নথি অবশিষ্ট নেই। ১৯৫০ সালে বর্ণিত বিল্ডিংয়ের অংশটি অদৃশ্য হয়ে গেছে। তারাগান ১৫ শতকের শেষের দিকের গুরুত্বপূর্ণ সংযোজন।সমাধির উপর একটি মার্বেল স্মৃতিস্তম্ভ এবং একটি মিনার সহ ত্রয়োদশ এবং পঞ্চদশ শতাব্দীর মাঝামাঝি সময়ে খিলানযুক্ত তোরণগুলি নির্মাণকৃত। দ্বিতীয় তলার কক্ষগুলোতে ও মিহরাব এ শিলালিপি যুক্ত করা হয়েছে। প্রথম বিশ্বযুদ্ধ নৌ-বোমা হামলায় মিনারটি ধ্বংস হয়ে যায় এবং তারপর পুনর্নির্মাণ করা হয়। প্রধান মেরামতের কাজ হয় ১৯২৬, ১৯৫৯ এবং ১৯৯১-১৯৯২ সালে।

১৯৯০ সাল থেকে ইসরাইল এর রাজধানীতে অবস্থানের কারণে মসজিদটি গ্যালিলি গ্রাম থেকে আসা ইসরায়েলি আরবদের এবং জাফা এবং রামলা এর মতো স্থানের শহরবাসীদের তীর্থযাত্রার একটি জনপ্রিয় লক্ষ্য শুক্রবার এসে সমাধিতে প্রার্থনা এবং বিভিন্ন অনুষ্ঠানে অংশগ্রহণ করা।

আরও দেখুন 
 মাকাম (মাজার), ফিলিস্তিনে ব্যাপকভাবে পরিচিত একটি মুসলিম

বহিঃসংযোগ 

 পশ্চিম ফিলিস্তিনের সমীক্ষা, মানচিত্র ১০: আইএএ, উইকিমিডিয়া কমন্স

তথ্যসূত্র

গ্রন্থপঞ্জি 

ইসলামি স্থাপত্য
ইসরায়েলের মসজিদ
ইসরায়েলের ভূমি
ইসলামের পবিত্র স্থান
শামিনী কুমারেসন

| show-medals = yes
}}

শামিনী কুমারেসান (    ; জন্ম ১৯৮৮) ভারতের তামিলনাড়ুর একজন পেশাদার টেবিল টেনিস খেলোয়াড়। তিনি পারমাণবিক শক্তি সেন্ট্রাল স্কুল কালপাক্কাম থেকে পড়াশোনা করেছেন। তার নেতৃত্বাধীন ভারতীয় মহিলা টেবিল টেনিস দল ২০১০ সালে দিল্লিতে অনুষ্ঠিত  ১৯ তম কমনওয়েলথ টেবিল টেনিস চ্যাম্পিয়নশিপে রৌপ্য জিতেছিল। তিনি বর্তমানে জার্মানির বুন্দেসলিগা লিগে খেলছেন।

আরো দেখুন 

 পৌলমী ঘটক
 মৌমা দাস

তথ্যসূত্র

তামিল ক্রীড়াবিদ
এশিয়ান গেমসে ভারতের প্রতিযোগী
২১শ শতাব্দীর ভারতীয় ব্যক্তি
২১শ শতাব্দীর ভারতীয় নারী
তামিলনাড়ুর মহিলা ক্রীড়াবিদ
ভারতীয় মহিলা টেবিল টেনিস খেলোয়াড়
জীবিত ব্যক্তি
১৯৮৮-এ জন্ম
কমনওয়েলথ গেমসে রৌপ্যপদক বিজয়ী ভারতীয়
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে রৌপ্যপদক বিজয়ী ভারতীয়
পূর্ব এশীয় ফুটবল ফেডারেশন

পূর্ব এশীয় ফুটবল ফেডারেশন (ইএএফএফ) হল পূর্ব এশিয়ার ফুটবল নিয়ন্ত্রক সংস্থা। এটি ২০০২ সালের ২৮ মে প্রতিষ্ঠিত হয়েছিল।

সদস্য
পূর্ব এশীয় ফুটবল ফেডারেশন ১০টি সদস্য দল নিয়ে গঠিত। উত্তর মারিয়ানা দ্বীপপুঞ্জ ফুটবল অ্যাসোসিয়েশন পূর্বে ওশেনিয়া ফুটবল কনফেডারেশন-এর অংশ ছিল, পরে এখানে যোগ দেয় ও এএফসির সদস্য হয়।

প্রতিযোগিতা

আরও দেখুন
 এশিয়ান ফুটবল কনফেডারেশন
 দক্ষিণ এশীয় ফুটবল ফেডারেশন
 পশ্চিম এশিয়ান ফুটবল ফেডারেশন
 আসিয়ান ফুটবল ফেডারেশন
 মধ্য এশীয় ফুটবল অ্যাসোসিয়েশন

তথ্যসূত্র

বহিঃসংযোগ
 প্রাতিষ্ঠানিক ওয়েবসাইট 

ফুটবল সংস্থা
২০০২-এ প্রতিষ্ঠিত
পূর্ব এশিয়ায় ফুটবল
পূর্ব এশীয় ফুটবল ফেডারেশন
এশিয়ায় ফুটবল পরিচালনা পরিষদ
২০০২-এ এশিয়ায় প্রতিষ্ঠিত
২০২১–২২ বাহামা দ্বীপপুঞ্জ ক্রিকেট দলের কেইম্যান দ্বীপপুঞ্জ সফর

বাহামা দ্বীপপুঞ্জ পুরুষ ক্রিকেট দল ২০২২ সালের এপ্রিল মাসে পাঁচটি টোয়েন্টি২০ আন্তর্জাতিক (টি২০আই) ম্যাচের একটি সিরিজ খেলার উদ্দেশ্যে কেইম্যান দ্বীপপুঞ্জ সফর করে সিরিজের প্রথম দুটি ম্যাচ ওয়েস্ট বে-এর জিমি পাওয়েল ওভালে ও শেষ তিনটি ম্যাচ জর্জ টাউনের স্মিথ রোড ওভালে খেলা হয়। সিরিজে কেইম্যান দ্বীপপুঞ্জ ৫–০ ব্যবধানে জয়লাভ করে।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২১–২২-এ আন্তর্জাতিক ক্রিকেট প্রতিযোগিতা
কাসাসুল কুরআন

কাসাসুল কুরআন () ভারতীয় দেওবন্দি ইসলামি পণ্ডিত হিফজুর রহমান সিওহারভির উর্দু ভাষায় রচিত একটি বই। এটি তার সবচেয়ে জনপ্রিয় রচনা। কাসাসুল কুরআন শব্দের অর্থ কুরআনের গল্প। কুরআনে বর্ণিত গল্পসমগ্র এই গ্রন্থের মূল ভিত্তি। এটি ১৯৪১ থেকে ১৯৪৫ পর্যন্ত মোট ৪ খণ্ডে প্রকাশিত হয়। ইসলামিক ফাউন্ডেশন বাংলাদেশ থেকে এর বঙ্গানুবাদ প্রকাশিত হয়েছে।

প্রেক্ষাপট 
কুরআনে বর্ণিত গল্পসমগ্র পূর্বের বিভিন্ন ধর্মগ্রন্থে উল্লেখ করা হয়েছিল। তবে তাদের সম্প্রদায় নিজেদের স্বার্থে গল্পগুলো বিকৃত করেছিল। তারা চিরকুমারী মরিয়মকে অপমান, দাউদকে দোষারোপ ও ঈসাকে খোদার আসনে আসীন করেছিল। কুরআনের বর্ণনায় এসব অস্বীকার করা হয়েছে। ঊনবিংশ শতাব্দীর পরবর্তী সময়ে প্রাচ্যবাদীরা কুরআনে প্রকাশিত গল্প নিয়ে আবার সন্দেহ প্রকাশ করে। এই পটভূমিতে লেখক এই অভিযোগগুলো খণ্ডন করা এবং পাঠকদের মন শুদ্ধ করাকে নিজের উপর অপরিহার্য দায়িত্ব হিসেবে গ্রহণ করেছিলেন। তার মূল লক্ষ্য হল গল্পের নৈতিকতার দিকে পাঠকদের দৃষ্টি আকর্ষণ করা, যাতে মুসলমানরা উভয় জগতে সাফল্যের জন্য একটি সঠিক পথ (ইসলামি জীবন পদ্ধতি) গ্রহণ করতে সক্ষম হয়।

বৈশিষ্ট্য 
গ্রন্থের শুরুতে লেখক গ্রন্থটির কিছু বৈশিষ্ট্য উল্লেখ করেছেন। যথা:
 এতে কুরআনকেই সমস্ত ঘটনার ভিত্তি বানানো হয়েছে। বিশুদ্ধ হাদিস ও ইতিহাসের ঘটনাবলির আলোকে সেগুলো ব্যাখ্যা ও বিশ্লেষণ করা হয়েছে।
 ইতিহাস ও বাইবেলের পুস্তকসমূহ এবং কুরআনের মধ্যে যদি বিরোধ সৃষ্টি হয়, তবে হয়তো দলিল ও প্রমাণের মাধ্যমে তাদের মধ্যে সমন্বয় সাধন করা হয়েছে নয়তো কুরআনের সত্যতাকে স্পষ্টভাবে প্রমাণিত করা হয়েছে।
 ইসরাইলি কল্পকাহিনি এবং বিরুদ্ধবাদীদের অভিযোগসমূহের অসারতাকে সত্যের আলোকে প্রকাশ করা হয়েছে।
 বিশেষ বিশেষ ক্ষেত্রে তাফসিরমূলক, হাদিসমূলক ও ঐতিহাসিক সন্দেহ ও জটিলতা সম্পর্কে বিস্তারিত আলোচনার পর পূর্ববর্তী উলামাদের মতাদর্শ অনুসারে তার সমাধান পেশ করা হয়েছে।
 প্রত্যেক নবীর অবস্থা কুরআনের কোন কোন সুরায় বর্ণনা করা হয়েছে সেগুলোকে একটি নকশার আকারে এক জায়গায় দেখানো হয়েছে।
 এসব ঘটনার সঙ্গে সঙ্গে "উপদেশ ও শিক্ষা" শিরোনামে ঘটনাটি বর্ণনা করার মূল উদ্দেশ্য ও আসল লক্ষ্য, অর্থাৎ শিক্ষা ও উপদেশের বিষয়টিকে বিশেষভাবে প্রকাশ করা হয়েছে।

গঠন 
গ্রন্থটি চার খণ্ডে বিভক্ত। ১ম খণ্ডে ১৩ জন নবীর আলোচনা এসেছে। তারা হলেন: আদম, নূহ, ইদ্রিস, হাউদ, সালেহ, ইব্রাহিম, ইসমাইল, ইসহাক, লুত, ইয়াকুব, ইউসুফ, শোয়েব এবং মুসা। ২য় খণ্ডে আছে ১২ জন নবীর আলোচনা। যথা: ইউশা, হিজকিয়েল, ইলিয়াস, আল ইয়াসা, শামভেল, দাউদ, সুলাইমান, আইয়ুব, ইউনুস, যুল কিফল, ওজাইর এবং জাকারিয়া। ৩য় খণ্ডে কুরআনের ১২টি ভিন্ন ভিন্ন গল্প এসেছে। যেমন: আসহাবে কাহাফ, আসহাবে ফিল, আসহাবে সবত, আসহাবে রাস, আসহাবে উখদুদ, ইরামের বন্যা, হাকিম লুকমান, যুল কারনাইন এবং আল কুদস। ৪র্থ খণ্ডটি ইসা এবং মুহাম্মদ (সা.)-এর বিস্তারিত অধ্যয়নের জন্য নিবেদিত।

অনুবাদ 
শাকির রিজওয়ানি এবং খালিদ মাহমুদ দুই খণ্ডে গ্রন্থটির ইংরেজি অনুবাদ করেন, যা ২০০৬ সালে পাকিস্তানের ইদারা ইসলামিয়াত লাহোর প্রকাশিত হয়। গ্রন্থটির বঙ্গানুবাদ প্রকাশ করেছে ইসলামিক ফাউন্ডেশন বাংলাদেশ।

মূল্যায়ন 
বইটি সম্পর্কে মন্তব্য করতে গিয়ে সৌদি আরবের জেদ্দায় বহু বছর ধরে সক্রিয় মাওলানা হিফজুর রহমান একাডেমির সচিব বাহজাত নাজমি বলেছেন,

আরও দেখুন 
 সংগ্রামী সাধকদের ইতিহাস
 ইয়াদে রফতেগাঁ
 পুরানে চেরাগ
 হায়াতুস সাহাবা

তথ্যসূত্র

বহিঃসংযোগ 
 
 কাসাসুল কুরআন–এর বাংলা সংস্করণ
 কাসাসুল কুরআন–এর উর্দু সংস্করণ
 কাসাসুল কুরআন–এর ইংরেজি সংস্করণ

ইসলামি গ্রন্থ
দেওবন্দি সাহিত্য
ইসলাম বিষয়ক বই
১৯৪১-এর বই
হিফজুর রহমান সিওহারভির বই
উর্দু ভাষার বই
সুন্নি সাহিত্য
নাদওয়াতুল মুসান্নিফীন প্রকাশিত বই
সুনেহরি মসজিদ (লালকেল্লা)

সোনালী মসজিদ বা সুনেহরি মসজিদ পুরান দিল্লির চাঁদনি চকের একটি মসজিদ। এটি নেতাজি সুভাষ পার্কের বিপরীতে লালকেল্লার দিল্লি গেটের দক্ষিণ-পশ্চিম কোণে অবস্থিত।

ইতিহাস 
মসজিদটি ১৭৪৭ থেকে ১৭৫১ সালের মধ্যে কুদসিয়া বেগমের আদেশে, সম্রাট আহমেদ শাহ বাহাদুর-এর আমলে, নবাব বাহাদুর জাভেদ খান নামক একজন সম্ভ্রান্ত ব্যক্তির নামে নির্মিত হয়। কুদসিয়া বেগম ছিলেন সম্রাট আহমদ শাহ বাহাদুরের মা। জাভেদ খান হারেমের তত্ত্বাবধায়ক ছিলেন এবং বেগমের পক্ষে ছিলেন, তাই অত্যন্ত প্রভাবশালী ছিলেন। যদিও পরে তাকে হত্যা করা হয়। সুনেহরি মসজিদ বাসি জং দিয়ে তৈরি, এটি এক ধরনের হালকা স্যামন রঙের পাথর যা সাধারণত মসজিদ নির্মাণে ব্যবহৃত হয় না।

ফিরোজপুরের নবাবের পিতা নবাব আহমদ বখশ খান আশপাশের লোকদের সুবিধার জন্য মসজিদটি মেরামত করেন। এর সংস্কারের কিছুদিন পরেই, নবাব আহমদ বখশ খান তার ছেলের সাথে বাইরে যাওয়ার সময় একটি ক্রুদ্ধ হাতি দ্বারা আক্রান্ত হন। আক্রমণে তার ঘোড়াটি নিহত হয় এবং তার যানবাহনটি ধ্বংস হয়ে যায়। নবাব এবং তার পুত্র শুধুমাত্র এই মসজিদের ভিতরে আশ্রয় নিয়ে মৃত্যুর হাত থেকে রক্ষা পেয়েছিলেন।

স্থাপত্য 
মসজিদটি তিনটি গম্বুজ দ্বারা ঘেরা, যা মূলত তামামণ্ডিত। এটি থেকেই "সোনালী মসজিদ" নামটি প্রচলিত হয়েছে। মসজিদটিতে একটি প্রধান নামাজের হল এবং দুটি মিনার রয়েছে। মসজিদের কেন্দ্রীয় খিলানে, মসজিদের নির্মাতা এবং নির্মাণের তারিখ সম্পর্কে একটি শিলালিপি রয়েছে। ১৮৫২ সালে, দ্বিতীয় বাহাদুর শাহ মসজিদটি মেরামত করেন এবং তিনি গম্বুজের তামার প্লেটগুলিকে বেলেপাথর দিয়ে প্রতিস্থাপন করেন।

আরও দেখুন 
 কুদসিয়া বাগ
 সুনেহরি মসজিদ (চাঁদনি চক)
 সুনেহরি মসজিদ (লাহোর)

তথ্যসূত্র

বহিঃসংযোগ 
 

দিল্লির মসজিদ
গম্বুজসহ মসজিদ
লালকেল্লা
মুঘল মসজিদ
১৭৫১-এ ভারতে প্রতিষ্ঠিত
১৭৫১-এ সম্পন্ন মসজিদ
স্পেনীয় মসজিদ

স্প্যানীয় মসজিদ, মসজিদ ইকবাল উদ দৌলা বা জামে মসজিদ আইওয়ান-ই-বেগমপেট নামেও পরিচিত, এটি ভারতের হায়দ্রাবাদের বেগমপেট এর পয়গাহ প্রাসাদে অবস্থিত একটি মসজিদ।

মসজিদের নির্মাণ কাজ শুরু করেন পঞ্চম পাইগাহ আমির, এইচ.ই. নবাব মোহাম্মদ ফজলুদ্দিন খান, ইকবাল উদ দৌলা, স্যার ভিকার-উল-উমরা ১৯০০ সালে (১৯০২ সালে তার আকস্মিক মৃত্যুর কারণে) এবং তার উত্তরাধিকারী ও বড় ছেলে এইচ ই নবাব সুলতান উল মুল্ক বাহাদুর, রাজকুমারী জাহান্দারুনিসা বেগমের মাধ্যমে পাইগাহের ষষ্ঠ আমীর মসজিদের নির্মাণ কাজ সম্পন্ন করেন, লেডি ভিকার উল উমরা, স্পেন থেকে ফিরে আসার পর তিনি কর্ডোবার ক্যাথিড্রাল-মসজিদ দ্বারা খুব অনুপ্রাণিত ছিলেন। স্প্যানীয় মসজিদের বাহ্যিক এবং অভ্যন্তরভাগ বেশিরভাগই স্পেনের কর্ডোবার ক্যাথেড্রাল-মসজিদ এবং ভারতের কর্ণাটকের গুলবার্গার জামে মসজিদের মতো।

মসজিদটির অনন্য হিস্পানিক (মুরিশ) স্থাপত্যশৈলীর কারণে এটি মুরসের মসজিদ নামেও পরিচিত এবং বলা হয় এটি ভারতের অন্যতম। স্ট্যান্ড-আউট বৈশিষ্ট্য হল সাধারণ মিনার বা গম্বুজের পরিবর্তে স্পিয়ারগুলি; তারা এই মসজিদটিকে গির্জার মতো চেহারা দিয়েছে। সূচনাকাল থেকেই এই মসজিদটি পাইগাহ আমির স্যার ভিকার-উল-উমরার উত্তরাধিকারীদের দ্বারা রক্ষণাবেক্ষণ ও পরিচালনা করা হয়।

ইতিহাস ও বৈশিষ্ট্য

মসজিদটি স্থানীয় মুসলিম সম্প্রদায় মসজিদ ইকবাল উদ-দৌলা, মসজিদ আইওয়ান-ই-বেগম্পেট নামেও পরিচিত। এটি একবারে ৩০০০ মুসল্লি নামাজ আদায় করতে পারে। স্প্যানিশ মসজিদটি খুব পরিচিত এবং সেকেন্দ্রাবাদ মুসলিম সম্প্রদায়ের জন্য একটি বৈশিষ্ট্যমণ্ডিত মসজিদ হিসেবে বিবেচিত। মসজিদটির রক্ষণাবেক্ষণ করেন মসজিদের ট্রাস্টি এবং পাইগাহ পরিবারের তরফ জনাব ফয়েজ খান।

সংরক্ষণ
স্প্যানিশ মসজিদটি এএসআই দ্বারা ঘোষিত ঐতিহ্যবাহী স্থান এবং ইউনেস্কো এশিয়া প্যাসিফিক মেরিট বিবেচনার জন্য আলোচনার অধীনে রয়েছে।

তথ্যসূত্র

বহিঃসংযোগ

 হায়দ্রাবাদের বিস্ময়কর স্প্যানিশ মসজিদ 
 
 
 

১৯০৬-এ সম্পন্ন মসজিদ
ভারতের হায়দ্রাবাদে অবস্থিত মসজিদ
ভারতের হায়দ্রাবাদে অবস্থিত ঐতিহ্যবাহী স্থান
হায়দ্রাবাদ রাজ্য
১৯০৬-এ ভারতে প্রতিষ্ঠিত
আল-বুরাক মসজিদ

আল-বুরাক মসজিদ ) হল পশ্চিমা প্রাচীরের (ওয়েস্টার্ন ওয়াল) পাশে একটি ভূগর্ভস্থ মসজিদ, যা জেরুসালেমের পুরনো শহর-এর মসজিদ আল আকসা-এর দক্ষিণ-পশ্চিম কোণে অবস্থিত। এই মসজিদটিকে আল-বুরাক মসজিদ বলা হয় কারণ একটি আংটি দেয়ালে পেরেক দিয়ে আটকানো হয়েছে যেখানে মুসলমানরা বিশ্বাস করেন যে মুহাম্মদ বুরাকটি বেঁধেছিলেন যা তাকে শবে মেরাজের সময় মসজিদ আল-হারাম থেকে মসজিদ আল-আকসা-তে নিয়ে গিয়েছিল।

ইতিহাস 
মসজিদটি খিলানযুক্ত প্যাসেজের ভিতরে অবস্থিত যা একবার ক্ষমার গেট (বাবুল হিত্তাহ) বা বার্কলেস গেটের দিকে নিয়ে যায়, যা পশ্চিম প্রাচীরের দক্ষিণ প্রান্তে রয়েছে। প্রারম্ভিক ইসলামী যুগে টেম্পল মাউন্টের প্রবেশদ্বার হিসাবে কাজ করা গেটের ভিতরের অংশটি বর্তমানে আল-বুরাক মসজিদ''' নামে পরিচিত। আন্তভৌম কাঠামোর প্রবেশদ্বার উত্তর দিকে মুখ করে মুরস গেটে (বাবুল মাগারিবাহ'')-এর বাম দিকে অবস্থি।
টেম্পল মাউন্টের ঐতিহ্যবাদীরা বার্কলে'স গেটকে কিপোনাস গেট দিয়ে চিহ্নিত করে, যা মিশনাহ (Middot ৩:১)-তে বাইরের কোর্টের পশ্চিম গেট হিসেবে উল্লেখ করা হয়েছে। তারা আরও অনুমান করে যে কিপোনাস গেটের নামকরণ করা হয়েছিল রোমান প্রকিউরেটর কোপোনিয়াস (৬-৯ খ্রিস্টাব্দ) এর পরে, যা জোসেফাস দ্বারা বর্ণিত চারটি দরজার মধ্যে একটি।

স্থাপত্য 
বার্কলে এবং তার অনুসারীদের প্রত্নতাত্ত্বিক গবেষণা অনুসারে, গেটটির প্রস্থ ৫.০৬ মিটার এবং দরজার উচ্চতা ৮.৮০ মিটার। যা মসজিদের মাত্রা সম্পর্কে অন্তর্দৃষ্টি প্রদান করে। প্রত্নতাত্ত্বিক স্থান অনুসারে, এই গেটটি উমাইয়া আমলে টেম্পল মাউন্টের প্রবেশদ্বার হিসাবে ব্যবহার করা হয়েছিল, কাঠামোগত বৈশিষ্ট্যগুলির সাথে সম্পর্কিত, যেমন চ্যামফার্ড প্রান্ত: আশেপাশের সমস্ত উমাইয়া গেটের একটি স্বতন্ত্র বৈশিষ্ট্য, যেমন গোল্ডেন গেট এবং ডাবলগেট। মসজিদের বাইরের একটি চিহ্ন নির্দেশ করে যে, এটি মামলুক আমলের। সামগ্রিকভাবে, ৯৮৫ খ্রিস্টাব্দের কিছু সময় পর্যন্ত গেট প্যাসেজটি ব্যবহার করা হয়েছিল, যখন এটিকে অবরুদ্ধ করা হয়েছিল এবং আল-বুরাক মসজিদটি সংলগ্ন একটি কুন্ডে পরিবর্তিত হয়েছিল । যদিও পশ্চিমা প্রাচীরে অবস্থিত আল-বুরাক মসজিদের প্রধান ফটকটি স্থায়ীভাবে সিল করা হয়েছে, তবুও মসজিদটি টেম্পল মাউন্টের পশ্চিম করিডোরের অন্য প্রবেশদ্বার থেকে উপাসনার জন্য প্রবেশযোগ্য।

গ্যালারি

তথ্যসূত্র 

জেরুসালেমের মসজিদ